ตร.ราชบุรีจับหนุ่มคลั่ง ถือมีดดาบไล่ฟันทำลายข้าวของ ต้องกล่อมร่วมชั่วโมง
หนุ่มวัย 34 ปีที่ จ.ราชบุรี เกิดคลั่งถือมีดดาบไล่ฟันทำลายข้าวของจนท.ตำรวจ สภ.เมืองราชบุรี ต้องเร่งเกลี้ยกล่อมกว่า 1 ชั่วโมง ก่อนชาร์จจับตัวได้ ชาวบ้านผวาให้เอาตัวออกจากชุมชนเกรงไม่ปลอดภัยเมื่อเวลา 16.30 น. วันที่ 14 พ.ค.63 พ.ต.ต.คงกฤช รุ่งเรือง สวป.สภ.เมืองราชบุรี รับแจ้งเหตุมีชายคลุ้มคลั่งใช้มีดดาบไล่ฟันทำลายข้าวของชาวบ้านและร้านชำของญาติตนเอง ภายในหมู่บ้านชุมชนมหาธาตุสมานา อ.เมือง จ.ราชบุรี หลังรับแจ้งเหตุจึงได้นำกำลัง จนท.สภ.เมืองราชบุรี พร้อม จนท.มูลนิธิประชานุกูลราชบุรี จำนวนกว่า 20 นาย เข้าระงับเหตุ เมื่อไปถึงที่เกิดเหตุพบชายคลุ้มคลั่งคนดังกล่าว ถือมีดาบวิ่งหลบหนีเข้าไปในบ้านหลังหนึ่งภายในชุมชนมหาธาตุสมานา ซอย 13 เป็นบ้านพักของตัวเอง และทราบชื่อต่อมาคือ นายศรัณยู (สงวนนามสกุล) อายุ 34 ปี ทางจนท.สภ.เมืองราชบุรี จึงพยายามเข้าเกลี้ยกล่อมให้นายศรัณยู สงบสติอารมณ์จนนายศรัณยู ยอมวางมีดดาบลง แต่ช่วงที่ จนท.สภ.เมืองราชบุรี จะเข้าควบคุมตัวนายศรัณยู กลับใช้มีดพกฟันเข้าที่หลังมือขวาของ จนท.รายหนึ่ง แต่ไม่เข้า พร้อมกับนายศรัณยู ได้หลบเข้าไปภายในห้องกลางบ้าน และนำตู้และเตียงนอนมาขว้างปิดตูไว้ เพื่อป้องกันไม่ จนท.บุกเข้าไปพ.ต.ต.คงกฤช รุ่งเรือง สวป.สภ.เมืองราชบุรี จึงเข้าเกลี้ยกล่อมนายศรัณยู ด้วยตนเอง เพื่อให้สงบสติลงอีกครั้งพร้อมให้นายศรัณยู ยอมออกมาจากบ้านหลังดังกล่าว จนผ่านไปกว่า 1 ชั่วโมง นายศรัณยู ยอมส่งมีดพกที่ใช้ทำร้าย จนท.ให้ พ.ต.ต.คงกฤช ก่อนจะหนีเข้าไปในห้องชั้นในอีกห้อง พ.ต.ต.คงกฤช เกรงว่านายศรัณยู จะคิดทำร้ายตัวเอง จึงสั่งการให้ จนท.สภ.เมืองราชบุรี บุกเข้าควบคุมตัวนายศรัณยู อย่างเร่งด่วน จนสามารถควบคุมตัว นายศรัณยู ไว้ได้ในสภาพยังมีอาการคลุ้มคลั่ง ตาขวาง และสะบัดหัวตลอดเวลาจากการสอบถามชาวบ้านบริเวณดังกล่าว นายศรัณยู อาศัยอยู่ในบ้านหลังดังกล่าวเพียงคนเดียว โดยมีอาชีพก่อสร้าง ซึ่งนายศรัณยู มีนิสัยชอบเอะอะโวยวายอยู่แต่ภายในบ้านของตนเอง ไม่ค่อยออกไปยุ่งกับใคร แต่มาช่วงหลัง เหมือนมีอาการหลอนยาและคลุ้มคลั่ง ชอบออกไปตะโกนด่าญาติพี่น้องที่เปิดขายของชำอยู่ฝั่งตรงข้าม และชอบทำลายข้าวของแต่ก็ไม่รุนแรงจนมาหนักสุดเมื่อ 2 วันก่อน ช่วงกลางคืน นายศรัณยู จะมักถือมีดดาบออกมา และไล่ฟันทำร้ายข้าวของเพื่อนบ้าน และร้านชำของญาติ จนชาวบ้านทนไม่ไหวจึงต้องแจ้ง จนท. มาช่วยดูแล แต่พอ จนท.มาถึง นายศรัณยู จะหลบเข้าไปในบ้านของตนเองทุกครั้ง จนล่าสุดช่วงบ่ายวันนี้ นายศรัณยู ได้ถือมีดดาบออกมาข้างนอก พร้อมตะโกนด่าไปทั่ว และทำท่าจะไล่ฟันชาวบ้านและญาติของตนเอง จึงรีบแจ้ง จนท.ให้มานำตัว นายศรัณยู ออกไปจากนอกพื้นที่เพราะเกรงว่าชาวบ้านจะไม่ได้รับความปลอดภัย.
หนุ่มวัย 34 ปีที่ จ.ราชบุรี เกิดคลั่งถือมีดดาบไล่ฟันทำลายข้าวของ จนท.ตำรวจ สภ.เมืองราชบุรี ต้องเร่งเกลี้ยกล่อมกว่า 1 ชั่วโมง ก่อนชาร์จจับตัวได้ ชาวบ้านผวาให้เอาตัวออกจากชุมชนเกรงไม่ปลอดภัย
หนุ่มคลั่ง,จับหนุ่มคลั่ง,มีดไล่ฟัน,สภ.เมืองราชบุรี,ทำลายข้าวของ,หนุ่มก่อสร้าง,ราชบุรี,ข่าวทั่วไป